Kim Hjon-čung

Život pred debutom

Keď sa rozhodol stať sa spevákom, odišiel zo školy. Počas svojich školských čias hral na basovej gitare v skupine. V rokoch 2001 a 2002, keď mal 14-15 rokov, pracoval ako čašník v rodinnej reštaurácii v Čamsil-tong. Zoznámil sa s výkonným riaditeľom novozaloženej spoločnosti. Pôvodne mal debutovať v päťčlennej skupine. Han Jon z B2Y (teraz už rozídení) mal byť líder a Hjon-čung mal byť "maknä" (najmladší). Počas tréningu skupiny boli svojou spoločnosťou požiadaní, aby debutovali v Číne ako skupina Hallyu projekt. Skupina to však odmietla a rozišli sa. Hjon-čung šiel na konkurz do DSP Media (pôvodne DSP Entertainment) a stal sa členom a leadrom SS501. Vrátil sa do školy a v roku 2006 školu vyštudoval už po debute SS501. V roku 2011 bol prijatý na Univerzitu Chungwoon, kde študuje manažment divadelnej produkcie.  Vo februáry 2012 bol prijatý na Kongju Communication Arts (KCAU), kde študuje aplikovanú hudbu.

2005: Debut

8. júna 2005 Kim Hjon-čung debutoval ako líder SS501. V roku 2006 sa skupina objavila v show Thank You For Waking Me Up, kde sa ukázal byť veľkým spáčom a v roku 2007 v MNet show Idol World, kde SS501 plnilo rôzne aktivity v Japonsku.
V máji 2008 sa v 9. epizóde pridal k hercom vo We Got Married. Známi ako „šalátová dvojica“ spolu s Hwang Bo (ktorá je od neho o šesť rokov staršia) vyhrali cenu MBC „Najlepší pár". Dvojica oficiálne zo show odišla v 38. epizóde, 14. decembra 2008, kvôli prekrývaniu sa rozvrhu natáčania s Boys Over Flowers.

2009: Herectvo, Boys Over Flowers a H1N1

Zatiaľ čo bol v roku 2008 v Japonsku, Hjon-čung bol obsadený do role v kórejskej dráme Boys Over Flowers. Za túto rolu vyhral cenu "Najlepší herec" na Medzinárodnom udeľovaní cien za drámy 2009 v Soule a "Cenu popularity" na 45. odovzdávaní cien PaekSang Arts.
V roku 2009 SS501 vydali album SS501 Collection, na ktorom mal každý člen sólo pieseň, pričom bol zverejnený aj mini drama videoklip. Ich ázijské koncertné turné začalo v polovici augusta 2009 v Soule v Olympic Park. Potom pokračovali v Šanghaji, Tchaj-peji a Bangkoku. Nakoniec sa vrátili do Soulu, kde mali uzatvárací prídavný koncert. Uskutočnili sa 2 osobitné prídavné koncerty 27. a 28. februára 2010.
V septembri 2009, počas propagácie Boys Over Flowers v Jokohame v Japonsku, bolo Kimovi diagnostikované H1N1. Bol liečený v tokijskej nemocnici a 15. septembra ho prepustili. Počas zotavovania sa z H1N1 sa nemohol zúčastniť na Madzinárodnom udeľovaní cien za drámy 2009 v Soule, a tak prevzali cenu v jeho mene kolegovia z SS501.
Hjon-čung bol aj tvárou kozmetickej značky Tony Moly - uznávanej spoločnosti s početnými pobočkami naprieč Kóreou a Áziou vrátane Taiwanu a Hongkongu. Keď mu v septembri 2010 skončila zmluva s Tony Moly, stal sa tvárou pre The Face Shop.

2010: Comeback SS501, odchod z DSP Media, Playful Kiss a Ázijské Hry 2010

V apríli 2010 sa objavil vo videoklipe kórejskej speváčky Gummy ku skladbe „As A Man“.
V júni 2010 vydali SS501 album Destination, ktorého producentom bol Steven Lee. Ich titulná pieseň "Love Ya" bola prijatá veľmi dobre. Mala vysoké hodnotenie, čo sa týka predaja a bola na vrchole rebríčka Music Bank's K-Chart. Avšak propagácia po dvoch týždňoch skončila, pretože zmluva SS501 s DSP Media vypršala.
19. júna 2010 sa Kim objavil na koncerte na Filipínach po boku skupiny BEAST.
28. júna 2010 bolo oznámené, že Kim oficiálne opustil DSP Media a pridal sa k spoločnosti KeyEast Entertainment. Aj keď odišiel z DSP Media, povedal, že aktivity SS501 budú top prioritou v ich zmluvách, a že sa určite nerozpadnú. Hjon-čung v istom rozhovore vysvetlil, že v tom čase nebola spoločnosť, ktorá by ich prijala ako celok, a preto sa rozhodli využiť túto príležitosť ako šancu na zameranie sa na sólo aktivity. 
Kim Hjon-čung hral hlavnú postavu v dráme Playful Kiss, ktorá bola kórejskou adaptáciou japonskej mangy Itazura na Kiss. Stvárnil postavu dokonalého génia s IQ 200 menom Baek Seung Jo po boku Jung So Min ako Oh Ha Ni. Vzhľadom na jeho úspech v Playful Kiss s ním 7. novembra urobila rozhovor Anna Coren zo CNN. Playful Kiss Special Edition je na YouTube veľkým hitom, pretože je to prvá kórejská dráma vysielaná na YouTube. Prvá epizóda zaznamenala 1 milión pozretí len za 5 dní a ukázala sa byť taká populárna, že dosiahla rekord 7 miliónov prezretí kanála a v januári 2012 to bolo 26 miliónov celkových prezretí.
Kim Hjon-čung bol pozvaný vystupovať na Ázijských Hrách 2010 v meste Kanton (Čína) ako reprezentant Južnej Kórey, aby zaspieval "Sunshine Again" spolu s ďalšími 4 spevákmi z čínsky hovoriacich krajín. Začiatkom decembra 2010 šiel Kim do Singapuru a Malajzie propagovať The Face Shop.

2011: Sólo umelec

V máji Kim pomenoval svoj oficiálny sólo fanclub 'Henecia'. Názov vznikol kombináciou 'H' a latinského výrazu 'benecia', čo znamená 'požehnaný'.
8. júna 2011 vydal Kim Hjon-čung svoj prvý sólo mini album, Break Down. Producentom bol Steven Lee, ktorý skomponoval hity SS501 ako "Love Like This" a "Love Ya". Titulná skladba "Break Down" ft. Double K je veľmi energická tanečná skladba. Druhá vedúca skladba "Please" je R&B. Album prekročil 70 000 vopred objednaných kópií už po 10 dňoch. 
Na 1. mieste v rebríčku Gaon Weekly Album Chart bol týždeň počnúc 5. júnom 2011 a bol najlepšie predávaným albumom za mesiac jún na Gaon Monthly Album Chart s 100 433 predaných kópií. Album bol taktiež na vrchole Oricon chart v Japonsku v kategórii "Medzinárodné dovážané albumy" počas prvého júlového týždňa. Titulná pieseň "Break Down" vyhrala 2 týždne po sebe M! Countdown - Mnet hudobnú show za 16. a 23. jún 2011. Taktiež vyhrala 2 po sebe nasledujúce týždne na KBS Music Bank. Break Down je na Taiwane klasifikovaný ako platinový a výkonný riaditeľ Warner Music Taiwan Chen Ze Shan mu na tlačovej konferencii na Taiwane odovzdal platinovú platňu.
Kim je aj prvým Kórejčanom, ktorý sa objavil v taiwanskej TV show The Person. V júli 2011 mal svoj prvý z celoštátnych koncertov v Japonsku. Turné pokračovalo od novembra v siedmich mestách naprieč Japonskom: Sapporo, Sendai, Hirošima, Jokohama, Nagoja, Tokio a Fukuoka.
11. októbra 2011 vydal svoj druhý mini album Lucky. Album debutoval na 5. mieste v Billboard Svetovom Rebríčku. Na vrchol Gaon Chart sa opäť dostal tretí októbrový týždeň a bol najlepšie predávaným albumom v rebríčku Hanteo Album Sales za mesiac október 2011. 25. októbra 2011 vydal Kim digitálny singel s názvom "The Magic of Yellow Ribbon", ktorý je ústrednou piesňou reklamy pre The Face Shop. 28. októbra moderoval spolu s inou osobou 2011 K-Pop Super Concert, ktorý sa uskutočnil v Pusane a vysielala ho televízia SBS 6. novembra.
V novembri 2011 vyhral Kim Hjon-čung '2011 KIA Soul People’s Choice' cenu "Štýlová ikona" už tretí rok po sebe. 9. novembra Kim na tlačovej konferencii pre japonské turné oznámil, že podpísal zmluvu s Universal Music Japan pre svoje hudobné aktivity týkajúce sa Japonska. Úspešne ukončil Japonské turné, ktoré začalo 9. novembra a prilákalo cez 30 000 fanúšikov. Kim vyhral cenu "Najlepší Sólo Umelec" na Mnet Asian Music Awards 2011, ktoré sa uskutočnilo v Singapure.
15. decembra 2011 vydal Kim Hyun Joong digitálny album: Marry You/Marry Me. Album obsahuje 4 piesne: Marry Me, Marry You, Marry Me (instrumental) a Marry You (instrumental). Videoklipy k Marry Me a Marry You boli zverejnené na jeho oficiálnom YouTube účte 15. decembra 2011.

2012: Dráma, turné stretnutí s fanúšikmi

26. januára 2012 vydal Kim Hjon-čung svoj prvý japonský singel (Kiss Kiss & Lucky Guy) (Japonská verzia). Spevák, ktorý sa po skončení 'Playful Kiss' sústredil hlavne na propagovanie albumu, bol potvrdený do role v 'City Conquest'. Playful Kiss bol v Kórei hitom a dokonca sa vďaka svojmu úspechu začala nedávno vysielať aj v Číne. Kim Hyun Joong bude hrať v nadchádzajúcej dráme "Conquest for City" - známej aj ako "City Conquest" - hlavnú rolu. Kim stvárni úlohu divokého muža (Baek Mir), silného jedinca, ktorý prešiel mnohými druhmi útrap a ťažkostí a okúsil tvrdý život. Vyrastal bez rodičov, ale keď ide o lásku, stáva sa nekonečne slabým. ‘City Conquest’ je televíznou adaptáciou originálneho komiksu, ktorého autorom je Shin Hyung Bin. Tento nový projekt spája ľudskosť a akciu. Rozpráva príbeh hlavnej postavy Baek Mir, ktorý prechováva zlosť voči svojmu otcovi, ktorý opustil jeho aj jeho mamu. Pomstí sa zlám spoločnosti, ktoré doviedli jeho rodinu k zániku.
V máji Kim uskutočnil ‘Kim Hyun Joong Fan Meeting Tour 2012‘ so zástavkami v Singapure, Hongkongu, Taiwane, Čine a inde.
Kim oznámil, že 4. júla vydá svoj druhý japonský album "HEAT". Album bude obsahovať 2 piesne: HEAT a Let's Party.